b'\n_START_ARTICLE_\nCampania HeforShe\n_START_SECTION_\nIstoric\n_START_PARAGRAPH_\nCampania HeForShe a fost lansat\xc4\x83 pe 20 septembrie 2014 la sediul ONU din New York de c\xc4\x83tre Ambasadoarea UN Women Emma Watson care a \xc8\x9binut un discurs memorabil despre calea ei c\xc4\x83tre feminism \xc8\x99i a invitat b\xc4\x83rba\xc8\x9bii din toat\xc4\x83 lumea s\xc4\x83 se \xc3\xaemplice \xc3\xaen promovarea egalit\xc4\x83\xc8\x9bii de gen. Aceasta spune c\xc4\x83 HeforShe este despre libertate \xc8\x99i dore\xc8\x99te ca \xe2\x80\x9eb\xc4\x83rba\xc8\x9bii s\xc4\x83 preia aceast\xc4\x83 mentalitate pentru ca fiicele, mamele \xc8\x99i surorile lor s\xc4\x83 fie eliberate de prejudec\xc4\x83\xc8\x9bi \xc8\x99i pentru ca fiii lor s\xc4\x83 aib\xc4\x83 permisiunea de a fi vulnerabili\xe2\x80\x9d\n_START_SECTION_\nProiectul IMPACT 10x10x10\n_START_PARAGRAPH_\nUN Women a lansat Proiectul IMPACT 10x10x10 pe 23 ianuarie 2015 pentru a \xc3\xaenainta \xc3\xaen lupta pentru emanciparea femeilor \xc8\x99i egalitatea de gen. Aceast\xc4\x83 ini\xc8\x9biativ\xc4\x83 a fost g\xc3\xa2ndit\xc4\x83 ca un plan de la trei la cinci ani \xc3\xaen care toate eforturile s\xc4\x83 se concentreze asupra guvernelor, corpora\xc8\x9biilor \xc8\x99i universit\xc4\x83\xc8\x9bilor ca instrumente ale schimb\xc4\x83rii. _NEWLINE_IMPACT 10x10x10 Champions \xc3\xae\xc8\x99i propune s\xc4\x83 ob\xc8\x9bin\xc4\x83 angajamentul formal din partea a 10 personalit\xc4\x83\xc8\x9bi din domeniul Universitatii, administratiei si sectorului privat \xc3\xaen scopul \xc3\xaenvingerii inegalit\xc4\x83\xc8\x9bii de gen. Astfel, 10 \xc8\x99efi de stat, 10 reprezentan\xc8\x9bi ai \xc3\xaentreprinderilor \xc8\x99i 10 rectori de Universitate se angajeaz\xc4\x83 s\xc4\x83 promoveze egalitatea de gen \xc3\xaen domeniile \xc3\xaen care ac\xc8\x9bioneaz\xc4\x83. _NEWLINE_\xc3\x8en topul de 8 Campioni \xc8\x98efi de Stat se afl\xc4\x83 \xc8\x99i Rom\xc3\xa2nia (al\xc4\x83turi de Finlanda, Islanda,Republica Indonezia, Japonia, Republica Malawi, Rwanda, Suedia). _NEWLINE_Klaus Werner Iohannis a f\xc4\x83cut urm\xc4\x83toarea declara\xc8\x9bie la lansarea \xe2\x80\x9eRaportului comun HeForShe 10x10x10 IMPACT Champions\xe2\x80\x9d: \xe2\x80\x9c\xc3\x8en Rom\xc3\xa2nia, suntem pe deplin angaja\xc8\x9bi \xc3\xaen sus\xc8\x9binerea unei abord\xc4\x83ri integratoare a egalit\xc4\x83\xc8\x9bii de gen ca element-cheie pentru promovarea politicilor sensibile la problematica egalit\xc4\x83\xc8\x9bii de gen \xc8\x99i ca un instrument puternic de protec\xc8\x9bie \xc8\x99i sprijin pentru victimele violen\xc8\x9bei domestice\xe2\x80\x9c\n_START_SECTION_\nConversa\xc8\x9bie pe Facebook cu Emma Watson cu ocazia Zilei Interna\xc8\x9bionale a Femeii\n_START_PARAGRAPH_\nPentru a celebra Ziua Interna\xc8\x9bional\xc4\x83 a Femeii pe 8 martie 2015, Emma Watson a g\xc4\x83zduit o conversa\xc8\x9bie live pe Facebook \xc3\xaen care a vorbit despre problemele identificate \xc3\xaen egalitatea de gen plec\xc3\xa2nd de la plata inegal\xc4\x83 p\xc3\xa2n\xc4\x83 la aspecte ce afecteaz\xc4\x83 \xc8\x99i stereotipurile privind rolurile \xc8\x99i identit\xc4\x83\xc8\x9bile de gen.\n_START_SECTION_\nCriticile la adresa Campaniei HeForShe\n_START_PARAGRAPH_\nAu fost aduse critici la adresa numelui campaniei care presupune existen\xc8\x9ba unui cuplu: el \xc8\x99i ea. De asemenea, este luat \xc3\xaen considerare \xc8\x99i stereotipul conform c\xc4\x83ruia b\xc4\x83rbatul puternic trebuie s\xc4\x83 se implice pentru a ap\xc4\x83ra femeia sensibil\xc4\x83, \xc3\xaen postura de victim\xc4\x83. O parte din critici se concentreaz\xc4\x83 asupra ideii c\xc4\x83 aceast\xc4\x83 campanie este condus\xc4\x83 de femei privilegiate ale ONU care nu au fost victime ale inegalit\xc4\x83\xc8\x9bii de gen.'